8 Noa päevil mässas Jehoova vastu veel teisigi ingleid. Nad loobusid oma kohast Jumala taevases perekonnas, tulid maa peale ja võtsid endile inimkehad. Mis eesmärgiga? 1. Moosese 6:2 annab teada: "Jumala pojad [nägid], et inimeste tütred olid ilusad, ja nad võtsid enestele naisi kõigist neist, keda nad välja valisid." Jehoova Jumal ei kavatsenud lasta neil inglitel sedasi jätkata ja inimkonnal seeläbi üha rohkem alla käia. Ta laskis tulla ülemaailmse veeuputuse, milles hukkusid kõik kurjad inimesed. Ellu jäid vaid ustavad Jumala teenijad (1. Moosese 7:17, 23). Mässumeelsed inglid ehk deemonid olid aga sunnitud oma lihalikest kehadest loobuma ja vaimolenditena taevasse tagasi pöörduma. Nad asusid Kuradi poolele, kellest sai "kurjade vaimude ülem" (Matteuse 9:34).